Diari Oficial de la Generalitat Valenciana


Sumari del DOGV 3365, del 04-11-1998 (1998/8747)

ORDRE de 5 de octubre de 1998, de la Conselleria de Cultura, Educació i Ciència, per la qual s'autoritza l'Escola Superior de Negocis, SL, de València per a impartir determinats ensenyaments.
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3365

Data del DOGV
:   04-11-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/8747


Data del document
:   05-10-1998

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

ORDRE de 5 de octubre de 1998, de la Conselleria de Cultura, Educació i Ciència, per la qual s'autoritza l'Escola Superior de Negocis, SL, de València per a impartir determinats ensenyaments. [1998/X8747]
  
El Sr. Jesús Ma. López Davalillo i López de Torre, en nom de la mercantil Escola Superior de Negocis SL, entitat titular del centre Escola Superior de Negocis, SL, ha sol·licitat l'autorització per a impartir els ensenyaments conduents a l'obtenció de diversos títols, conforme als sistemes educatius vigents a Holanda i Gran Bretanya, per a la qual cosa aporta la documentació corresponent.
  
El Ministeri d'Assumptes Exteriors ha emés informe, basat en el principi de reciprocitat.
  
De conformitat amb l'article 19 del Reial Decret 557/1991, de 12 d'abril, sobre creació i reconeixement d'universitats i centres universitaris, i amb l'Ordre de 26 de maig de 1993, que desenrotlla el procediment d'autorització dels ensenyaments i centres universitaris estrangers no adscrits a universitats públiques, escau concedir l'autorització sol·licitada.
  
Per tot això,
  
ORDENE
  
Primer
  
Autoritzar l'Escola Superior de Negocis SL de València, per a impartir els estudis corresponents a les titulacions següents:
  
Bachelor of sciencies in communicaton
  
Bachelor of sciences in Aquatic ecotechnology engineering.
  
Ensenyaments conformes amb el sistema educatiu vigent a Holanda, i que no condueixen a l'obtenció de títols homologables amb els del sistema educatiu espanyol.
  
Bachelor of arts (Honours) in Business and Tourism Management.
  
Bachelor of arts (Honours) in Tourism.
  
Ensenyaments conformes al sistema educatiu vigent a Gran Bretanya, i que no condueixen a l'obtenció de títols homologables amb els del sistema educatiu espanyol.
  
Segon
  
De conformitat amb els acords subscrits entre l'entitat Escola Superior de Negocis, SL, i la Universitat Wolverhampton de Gran Bretanya i la Universitat Hogeschool Zeeland d'Holanda, els estudis autoritzats per la present ordre estan reconeguts i tindran plena validesa acadèmica als dits estats
  
L'autorització no comporta, per si mateixa, el dret a l'homologació automàtica a Espanya dels estudis que imparteixen els dits centres, d'acord amb el que disposa l'article 19, apartat 2, del Reial Decret 557/1991, de 12 d'abril. No obstant això, i si és procedent, per a homologar les titulacions corresponents caldrà atindre's al que disposa la normativa general sobre homologació de títols estrangers d'educació superior.
  
Tercer
  
L'entitat Escola Superior de Negocis, SL, haurà de mantindre en funcionament els programes d'estudis autoritzats, com a mínim, durant el període necessari que permeta finalitzar els seus estudis als alumnes matriculats en estos ensenyaments amb aprofitament normal.
  
Així mateix, el titular de l'Escola Superior de Negocis SL haurà de sol·licitar, a la Conselleria de Cultura, Educació i Ciència, l'autorització per a la realització de qualsevol modificació que afecte les condicions essencials de la present sol·licitud.
  
Quart
  
El centre quedara sotmés, pel que fa al sistema educatiu, a la inspecció dels poders públics corresponents. Per a això, la Conselleria de Cultura, Educació i Ciència realitzarà les inspeccions pertinents a fi de comprovar el compliment dels compromisos adquirits pel titular del centre. Amb esta finalitat, l'Escola Superior de Negocis, SL, col·laborarà amb la Conselleria de Cultura, Educació i Ciència, facilitant l'accés a les seues instal·lacions i tota la documentació que li siga requerida.
  
Quint
  
Si, amb posterioritat al començament de l'activitat docent, la Conselleria de Cultura, Educació i Ciència apreciara, per part de l'entitat, l'incompliment de l'ordenament jurídic vigent, i, en especial, del Reial Decret 557/1991, de 12 d'abril, i de l'Ordre Ministerial de 26 de maig de 1993, de desenrotllament d'aquell, requerirà el centre perquè esmene la situació en temps i forma .
  
Si transcorre el termini concedit sense que siga atés el requeriment i després de l'audiència prèvia de l'entitat, la Conselleria de Cultura, Educació i Ciència podrà incoar expedient de revocació de l'autorització.
  
Sext
  
El cessament voluntari de les activitats, per part de l'entitat, requerirà l'autorització de la Conselleria de Cultura, Educació i Ciència, que es concedirà sempre que es respecte el compromís establit en la disposició tercera de la present Ordre.
  
DISPOSICIONS FINALS
  
Primera
  
La present Ordre entrarà en vigor l'endemà de la seua publicació en el Diari Oficial de la Generalitat Valenciana.
  
Segona
  
Contra la present Ordre, podrà interposar-se recurs contenciós administratiu, després de la comunicació prèvia a l'òrgan que va dictar l'acte impugnat, de conformitat amb el que estableix l'article 110.1 de la Llei de Règim Jurídic de les Administracions Públiques i del Procediment Administratiu Comú, en el termini de dos mesos comptats des de l'endemà del dia de la seua notificació, davant de la Sala Contenciosa Administrativa del Tribunal Superior de Justícia de la Comunitat Valenciana.
  
València, 5 de octubre de 1998.
  
El conseller de Cultura, Educació i Ciència,